CELEX: 62019TA0517
Language: el
Date: 2021-09-01 00:00:00
Title: Υπόθεση T-517/19: Απόφαση του Γενικού Δικαστηρίου της 1ης Σεπτεμβρίου 2021 — Homoki κατά Επιτροπής [Πρόσβαση στα έγγραφα – Κανονισμός (ΕΚ) 1049/2001 – Τελική έκθεση της έρευνας της OLAF σχετικά με την υλοποίηση επενδυτικού έργου στον δημόσιο φωτισμό στην Ουγγαρία – Άρνηση παροχής προσβάσεως – Εξαίρεση σχετική με την προστασία του σκοπού επιθεωρήσεως, έρευνας και οικονομικού ελέγχου – Εξαίρεση που αφορά την προστασία των εμπορικών συμφερόντων τρίτου – Εξαίρεση που αφορά την προστασία της ιδιωτικής ζωής και της ακεραιότητας του ατόμου – Προστασία των δεδομένων προσωπικού χαρακτήρα]

18.10.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 422/11
            
         
      Απόφαση του Γενικού Δικαστηρίου της 1ης Σεπτεμβρίου 2021 — Homoki κατά Επιτροπής
      (Υπόθεση T-517/19) (1)
      
      (Πρόσβαση στα έγγραφα - Κανονισμός (ΕΚ) 1049/2001 - Τελική έκθεση της έρευνας της OLAF σχετικά με την υλοποίηση επενδυτικού έργου στον δημόσιο φωτισμό στην Ουγγαρία - Άρνηση παροχής προσβάσεως - Εξαίρεση σχετική με την προστασία του σκοπού επιθεωρήσεως, έρευνας και οικονομικού ελέγχου - Εξαίρεση που αφορά την προστασία των εμπορικών συμφερόντων τρίτου - Εξαίρεση που αφορά την προστασία της ιδιωτικής ζωής και της ακεραιότητας του ατόμου - Προστασία των δεδομένων προσωπικού χαρακτήρα)
      (2021/C 422/15)
      Γλώσσα διαδικασίας: η ουγγρική
      
         Διάδικοι
      
      
         Προσφεύγουσα: Andrea Homoki (Βουδαπέστη, Ουγγαρία) (εκπρόσωπος: T. Hüttl, δικηγόρος)
      
         Καθής: Ευρωπαϊκή Επιτροπή (εκπρόσωποι: B. Béres και A. Spina)
      
         Αντικείμενο
      
      Προσφυγή δυνάμει του άρθρου 263 ΣΛΕΕ με αίτημα την ακύρωση της αποφάσεως της Ευρωπαϊκής Υπηρεσίας Καταπολέμησης της Απάτης (OLAF) της 22ας Μαΐου 2019 με την οποία απορρίφθηκε επιβεβαιωτική αίτηση πρόσβασης σε έγγραφα κατ’ εφαρμογήν του κανονισμού (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, σχετικά με την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ 2001, L 145, σ. 43).
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την απόφαση OCM(2019)11506, της 22ας Μαΐου 2019, της Ευρωπαϊκής Υπηρεσίας Καταπολέμησης της Απάτης (OLAF), καθόσον με αυτήν δεν παρασχέθηκε πρόσβαση στην τελική έκθεση της έρευνας της OLAF σχετικά με τον φάκελο OF/2015/0034/B4, με απάλειψη ενδεχομένων προσωπικών δεδομένων σχετικών με τους μάρτυρες, ενδοϋπηρεσιακών σημειώσεων και αναφορών στις μεθόδους της OLAF.
               
            
                  2)
               
               
                  Απορρίπτει την προσφυγή κατά τα λοιπά.
               
            
                  3)
               
               
                  Καταδικάζει την Επιτροπή στα δικαστικά έξοδα.
               
            
         (1)  EE C 328 της 30.09.2019.